
Referat de aprobare
[bookmark: _Hlk507071897][bookmark: _Hlk197502995]privind aprobarea contractării unei finanțări rambursabile interne în valoare de până la 1.500.000 lei de către SC Piețe și Târguri Drobeta SRL


Având în vedere:
- art. 129 alin. (1), alin. (2) lit. b) şi alin. (4) lit. b) şi art. 155 alin. (1) lit. c) şi alin. (4) lit. d) din Ordonanța de urgență a Guvernului nr. 57/2019 privind Codul administrativ, cu modificările şi completările ulterioare;
[bookmark: _Hlk198035257]- prevederile Legii nr. 273/2006 privind finanţele publice locale, actualizată și ale Legii nr. 227/2015 privind Codul fiscal, actualizat, cu modificările și completările ulterioare;
- în considerentul prevederilor art. 7.4 lit. k) din Actul constitutiv al SC Piețe și Târguri Drobeta SRL care permite contractarea de către societatea publică a unor împrumuturi bancare pe termen lung;
Ținând cont că SC Piețe și Târguri Drobeta SRL, societate cu răspundere limitată de drept public și de interes local, aflată în subordinea Consiliul Local al municipiului Drobeta-Turnu Severin și al cărei asociat unic îl reprezintă Municipiul Drobeta-Turnu Severin are competența de a solicita aprobarea realizării unor lucrări de investiții de interes local privind modernizarea piețelor municipale administrate, atât din resursele proprii legal constituite, cât și din finanțări ne/rambursabile, 
SC Piețe şi Târguri Drobeta SRL își propune realizarea obiectivului de investiţii de interes local „Proiect privind climatizare și modernizare Piață Agroalimentară Mircea din municipiul Drobeta-Turnu Severin”, iar pentru demararea și implementarea acestui proiect de interes local este necesară contractarea unei finanțări rambursabile interne de către SC Piețe şi Târguri Drobeta SRL, în valoare de până la 1.500.000 lei.
În contextul necesității contractării creditului bancar se impune și mandatarea reprezentantului asociatului unic pentru a vota în adunarea extraordinară a asociaților aprobarea contractării acestei finanțări rambursabile, cât și mandatarea directorului societății de a semna orice document necesar în vederea semnării/parafării contractului de creditare. 
Supun astfel Consiliului Local al Municipiului Drobeta-Turnu Severin proiectul de hotărâre privind aprobarea contractării unei finanțări rambursabile interne în valoare de până la 1.500.00 lei, de către SC Piețe și Târguri Drobeta SRL necesar pentrun realizarea obiectivul de investiţii de interes local „Proiect privind climatizare și modernizare Piață Agroalimentară Mircea din municipiul Drobeta-Turnu Severin”.

Inițiator,
PRIMAR,
Marius SCRECIU

